laion/Wikipedia-Exotic huggingface dataset:
היורשים: עולם מרושע

היורשים: עולם מרושע (באנגלית: Descendants: Wicked World), היא סדרת אנימציה קצרה מבית ערוץ דיסני המשודרת בארצות הברית החל מה-18 בספטמבר 2015. סדרה זו היא ספין אוף לסרט היורשים ובה מככבים: דאב קמרון, קמרון בויס, בובו סטיוארט, סופיה קרסון, מיטשל הופ, שרה ג'פרי, דיאן דואן, בראנה דאמיקו, ידידיה גודקר, אורסולה טהריאן, צ'יינה אן מקליין, לורין מקליין וג'ניפר ויל. בישראל הסדרה עלתה ב-31 בינואר 2016. העונה השנייה עלתה ב-21 באוקטובר 2016 ובישראל ב-21 במאי 2017. הדמויות בסדרה מדובבים על ידי השחקנים ששיחקו אותן בסרט היורשים: דאב קמרון מדבבת את מאל קמרון בויס מדבב את קרלוס בובו סטיוארט מדבב את ג'יי סופיה קרסון מדבבת את איווי מיטשל הופ מדבב את בן שרה ג'פרי מדבבת את אודרי דיאן דואן מדבבת את לוני בראנה דאמיקו מדבבת את ג'יין ידידיה גודקר מדבב את צ'אד כמו כן, מצטרפים לסדרה שישה יורשים חדשים: אורסולה טהריאן מדבבת את ג'ורדן, בתו של הג'יני מאלאדין. צ'יינה אן מקליין (עונה 1) ולורין מקליין (עונה 2) מדבבות את פרדי פאסילייה, אחותה הגדולה של סילייה פאסילייה, בתו של דוקטור פאסילייה מהנסיכה והצפרדע. ג'ניפר ויל מדבבת את אלי, בתה של עליסה. רובי, בתם של רפונזל ויוג'ין מפלונטר. מירנה ולסקו מדבבת את סי.ג'יי הוק, בתו של קפטן הוק ואחותו של הארי הוק. בראדלי סטיבן פרי מדבב את זבון, בנה של איזמה לפי פרויקט "אישים" לתיעוד היצירה הישראלית המדבבים לעברית הם: עדן גמליאל מדבבת את מאל עמית יוסוביץ' מדבב את קרלוס גילן שחף מדבב את ג'יי לני כהן מדבבת את איווי יהונתן מגון מדבב את בן טליה ברקאי מדבבת את אודרי אילנית גרשון מדבבת את ג'יין מיה אלון מדבבת את ג'ורדן דקלה הדר מדבבת את פרדי שירלי לילו מדבבת את אלי עינת אזולאי מדבבת את סיג'יי ערן מור מדבב את זבון בסדרה נכללים שירים אשר נמכרו עוד באלבום (Descendants (Original TV Movie Soundtrack שיצא ב-31 ביולי 2015. גם באלבום (Descendants 2 (Original TV Movie Soundtrack נכללו עוד 3 שירים, האלבום ייצא ב-21 ביולי 2017. אתר האינטרנט הרשמי של היורשים: עולם מרושע היורשים: עולם מרושע, ברשת החברתית אקס (טוויטר) "היורשים: עולם מרושע", במסד הנתונים הקולנועיים IMDb (באנגלית) "היורשים: עולם מרושע", באתר Rotten Tomatoes (באנגלית) "היורשים: עולם מרושע", באתר דיסני+ סדרות (באנגלית) "היורשים: עולם מרושע", במסד הנתונים הקולנועיים KinoPoisk (ברוסית) "היורשים: עולם מרושע", במיזם "אישים" לתיעוד היצירה הישראלית מהסרט היורשים 3 מהסרטים היורשים 1 ו-2 היורשים: עולם מרושע - ערבוביה - Descendants: Wicked World בערוץ היוטיוב של ערוץ דיסני היורשים: עולם מרושע - תחי המלכה החדשה - Descendants: Wicked World הפרק הועלה ליוטיוב ב-24 ביולי אך נמחק, והועלה מחדש ב-4 באוקטובר 2016 היורשים: עולם מרושע - משוגעים על תה - Descendants: Wicked World בערוץ היוטיוב של ערוץ דיסני
נארול

נארול (בפולנית: Narol; ביידיש: נראל) היא עיירה במחוז לובאצ'וב שבפרובינציית פודקרפצקיה בפולין, בה התקיימה עד השואה קהילה יהודית גדולה. נארול נוסדה בסוף המאה ה-16 כיישוב פרטי בבעלות אצולה, ובשנות ה-90 של אותה מאה הוענקו לה זכויות עיר, ונקבעו בה ימי שוק וירידים. באמצע המאה ה-17 הוחרבה העיירה בידי גייסותיו של חמלניצקי, ונטבחו בה אלפי תושבים, ובהם יהודים רבים. בשנת 1672 הביס המצביא הפולני יאן סובייסקי את הטטרים שפלשו לאזור העיירה. בשנות ה-20 של המאה ה-19 הוקם בעיירה ארמון מפואר, ובתקופה זו נודעה העיירה בייצור רעפים. בחלוקת פולין בסוף המאה ה-18 נכללה העיירה בתחום גליציה האוסטרית. הארמון שבעיירה נשרף בידי האוסטרים בשנת 1863, במהלך דיכוי מרד ינואר. התיעוד הראשון לישיבת יהודים בעיירה הוא משנת 1613, אולם במהלך פרעות ת"ח ות"ט באה כליה על הקהילה היהודית בעיירה, לאחר שכ-10,000 היהודים שישבו בה, רובם הגדול פליטים, נטבחו בידי הקוזקים, תוך שריפת חלקם בבית הכנסת המקומי. במהלך המאה ה-18 שוקמה במעט הקהילה היהודית בעיירה, וצביונה עד ראשית המאה ה-20 היה חסידי. את החסידות בעיירה הקים רבי יעקב ריינמן מנארול (נפטר בד' תמוז ה'תקע"ד, 22 ביוני 1814) היה רב גליציאני מבני הדור הרביעי של תנועת החסידות. רבן של רדיחוב, קוזובה, הולושיץ, ונארול. תלמידם של רבי שלמה מלוצק והחוזה מלובלין. בנו רבי אברהם כיהן אחריו בנארול. בשנת 1904 הופצה עלילת דם נגד יהודי העיירה, ובשנת 1907 נרצחה משפחה יהודית בסביבת העיירה. באפריל 1918 נערך פוגרום ביהודי העיירה בידי איכרי הסביבה. בין מלחמות העולם נמנו בעיירה 734 יהודים, מתוך 1,817 תושבים, והתקיימה בה פעילות ציונית. ב-9 בספטמבר 1939 נכבשה העיירה בידי הגרמנים, ואלו החלו בביצוע מעשי שוד ורצח אקראיים בקרב יהודיה. בהמשך, הוטל על יהודי העיירה סכום כופר גבוה, והם נצטוו לבצע עבודות כפייה. עד סוף חודש ספטמבר גורשו כל יהודי העיירה לעבר תחום הכיבוש הסובייטי הסמוך, ורובם הגיעו לראווה רוסקה. משם הוגלו חלק מהיהודים לעומק ברית המועצות, וכך ניצלו כ-100 מהם. חסידות נארול והרב חיים מאיר יחיאל שפירא (ריינמאן) הרב משה ירמיה הכהן מכונה נארול על שם רבנותו בעיר עד גזירות ת"ח ות"ט באחרית ימיו, אז נמלט לעיר מץ בצרפת ומונה לאב בית דין. מדיה וקבצים בנושא נארול בוויקישיתוף אתר האינטרנט הרשמי של נארול נארול באתר מרכז מורשת יהדות פולין "נארול", באתר השטעטל הווירטואלי נראל (פולין), דף שער בספרייה הלאומית
אופנה בהודו

הודו היא מדינה מתפתחת בתעשיית האופנה, עם מסורת עיצוב בגדים עתיקה. למרות שקומץ של מעצבים היה קיים לפני שנות ה-80, בשנות ה-80 המאוחרות ובשנות ה-90 התקיים פרץ של צמיחה בתחום. זו הייתה תוצאה של הגדלת החשיפה לאופנה העולמית, והשגשוג הכלכלי לאחר הליברליזציה הכלכלית בכלכלה ההודית בשנת 1990. בעשורים הבאים התבססה היטב האופנה כתעשייה, ברחבי הודו. פרק זה לוקה בחסר. אנא תרמו לוויקיפדיה והשלימו אותו. ההיסטוריה של הבגדים בהודו, שתחילתה בעת העתיקה, עדיין אופנתית בתעשייה החדשה, כפי שהיו הבגדים ההודים המסורתיים עם וריאציות אזוריות, אם זה סארי, צ'ולי או דוטי, שנשארו פופולריים בעשורים הראשונים שלאחר עצמאות הודו. צורה נפוצה של האופנה ההודית מקורה מהתרבות המערבית. האופנה כוללת סדרת נצנצים וחוטי זהב על מנת למשוך לקוחות ולהחיל הצהרה לקהילת האופנה ההודית. סימן מסחרי מפורסם מהאופנה ההודית הוא רקמה, אומנות התפירה של דפוסי חוט שונים. דרך מסוימת לכלול את המראה המסורתי ובאותו הזמן ליצור הצהרה אופנתית חדשה כוללת רקמה ושימוש בשמלות, חצאיות, חולצות, מכנסיים ושונות, על מנת להראות את השפעת התרבות המערבית וגם לכלול את המסורת ההודית. כחלק מתנועת תחייה גדולה בתעשיית הטקסטיל בהודו, הדפסות המומחים מעצבי הטקסטיל המבוסס בכלכלותה, התחילו לעבוד על החייאת טכניקות הדפס היד המסורתיות בבנגל, והפכו אותן לחלק מתעשיית האופנה.  מגמת האופנה המוקדמת הייתה בוליווד, שם מעצבי תלבושות החלו לנסות עם האופנה בסרטים ב-1960. התחילו לעבוד על תלבושות במהלך העשור, והמשיכו להציג תלבושות מגוונות במשך שנות השבעים. עם זאת, בעשורים האחרונים, עם העלייה בחשיפה למערב, בשנות ה-2000, בוליווד ממשיכה להשפיע על האופנה בקרב הודים שאינם חיים במדינה. מדיה וקבצים בנושא אופנה בהודו בוויקישיתוף
גואטה

גואטה הוא שם משפחה יהודי-ספרדי. מקור השם הוא העיירה הואטה (Huete) שבקסטיליה, שבה הייתה קהילה יהודית משגשגת במאה ה-13. אפשרות נוספת היא שבט לובי בשם "גואדה" שישב באזור העיר גריאן שבמערב לוב. האם התכוונתם ל... אבי גואטה – אמרגן ומפיק מוזיקלי ישראלי, מזוהה כאמרגנה של שרית חדד אלדד גואטה – מוזיקאי ישראלי דייוויד גטה – תקליטן צרפתי יגאל גואטה – חבר הכנסת מטעם מפלגת ש"ס שלמה גואטה – בדרגת אלוף-משנה ששירת כראש מחלקת המחקר של מודיעין חיל הים שמחה גואטה – היא דוגמנית למידות גדולות ואשת תקשורת ישראלית, בתו של יגאל גואטה שמעון גואטה – ראש המועצה האזורית מעלה יוסף ששון גואטה – חבר הכנסת מטעם הליכוד לפי אתר "בית התפוצות"
יאניק גרהארדט

יאניק גרהארדט (בגרמנית: Yannick Gerhardt, נולד ב-13 במרץ 1994 בוורסלן שבגרמניה) הוא כדורגלן גרמני, המשחק כקשר בוולפסבורג מהבונדסליגה. גרהארדט גדל במועדוני הנוער של קרויצאו ופ.צ. קלן. בעונת 2012/13 החל גרהארדט לשחק בקבוצת המילואים של פ.צ. קלן, וכבר אז נחשב ככישרון גדול, דבר שהתבטא בזכייתו של גרהארדט במדליית כסף במסגרת פרס מדליית פריץ ואלטר לכישרונות צעירים. בעונת 2013/14 ערך את הופעת הבכורה המקצוענית שלו במדי הקבוצה הבכירה של פ.צ. קלן, במשחק הבונדסליגה השנייה מול דינמו דרזדן. גרהארדט היה שותף מלא להעפלתה של קלן לבונדסליגה מהמקום הראשון, עם סיום עונת בכורתו 2013/14. בעונת 2014/15 סיים גרהארדט עם קלן במקום ה-12 בבונדסליגה, כאשר ערך 16 הופעות. בעונת 2015/16 הפך גרהארדט לשחקן הרכב קבוע בקלן, וסיים עם הקבוצה במקום התשיעי בבונדסליגה, כשהוא משתף פעולה בקישור עם מרסל ריסה, מתיאס להמן, לאונרדו ביטנקורט וקווין פוגט. ב-27 במאי 2016 חתם גרהארדט בוולפסבורג מהבונדסליגה, שם הוא משתף פעולה בקישור עם דניאל קליגיורי, מקסימיליאן ארנולד, יוליאן דראקסלר, לואיז גוסטבו ויאקוב בלשצ'יקובסקי. את הופעת הבכורה בקבוצה במסגרת הבונדסליגה ערך גרהארדט במחזור הראשון של עונת 2016/17, בניצחון 0–2 על אאוגסבורג. בנובמבר 2016 נבחר גרהארדט על ידי מאמן נבחרת גרמניה יואכים לב לאייש את הסגל הגרמני למשחק מוקדמות מונדיאל 2018 מול נבחרת סן מרינו ולמשחק הידידות מול נבחרת איטליה. גרהארדט לא שותף מול סן מרינו, אך פתח בהרכב ורשם הופעת בכורה במדים הלאומיים במשחק מול נבחרת איטליה, שהסתיים בתיקו 0-0. פ.צ. קלן אליפות הבונדסליגה השנייה: 2013/14 מדיה וקבצים בנושא יאניק גרהארדט בוויקישיתוף יאניק גרהארדט, באתר Transfermarkt יאניק גרהארדט, באתר Fussballdaten.de (בגרמנית) יאניק גרהארדט, באתר Soccerway יאניק גרהארדט, באתר WorldFootball.net יאניק גרהארדט, באתר National Football Teams יאניק גרהארדט, באתר FootballDatabase.eu
פיקוד המזרח (הודו)

פיקוד המזרח (בהינדית: पूर्वी कमान ইস্টার্ন কমান্ড) הוא אחד משבעת הפיקודים המבצעיים של צבא הודו. בסיס הפיקוד נמצא בקולקטה, ומפקדו הנוכחי הוא לוטננט גנרל רנה פרטפ קליטה (אנ'). ב-1 באפריל 1895, הוקם צבא הודו הבריטית. המבנה הראשוני של הצבא הורכב מארבעה "פיקודים" כל אחד מהם תחת קצין המחזיק בדרגת לוטננט גנרל. ארבעת הפיקודים הראשונים היו: פיקוד בומביי, פיקוד מדראס, פיקוד בנגל, ופיקוד פונג'אב. בשנת 1908 פורקו הפיקודים והוחלפו בשתי ארמיות: ארמיית הצפון וארמיית הדרום. בשנת 1920 הוחלט לחזור להסדר הקודם ובמקום הארמיות הוקמו שוב ארבעה פיקודים פיקוד הדרום, פיקוד הצפון, פיקוד המזרח ופיקוד המערב. החלוקה המשיכה גם לאחר עצמאות הודו והקמת צבא הודו. הבסיס הראשון של פיקוד המזרח היה בלאקנאו. הפיקוד הועבר לקולקטה במהלך מלחמת הודו–סין. הפיקוד התבלט במהלך מלחמת הודו–פקיסטן השלישית (1971). בתקופה זו כיהן הגנרל היהודי ג'ייקוב פרג' רפאל ג'ייקוב כראש המטה של הפיקוד. אז ניצחו כוחות פיקוד המזרח ההודיים את צבא פקיסטן והביאו לקריסתו. מפקדי הפיקוד לפני עצמאות הודו, היו כולם בריטים. להלן רשימה: גנרל הבלוק הודסון (נובמבר 1920 – פברואר 1924) גנרל ג'ורג' בארו (פברואר 1924 – אפריל 1928) גנרל ג'ון שאה (אפריל 1928 – אפריל 1932) גנרל נורמן מקמילן (אפריל 1932 – אפריל 1936) גנרל דגלאס באריד (אפריל 1936 – אפריל 1940) לוטננט גנרל צ'ארלס ברואד (אפריל 1940 – יולי 1942) לוטננט גנרל נואל אירווין (יולי 1942 – מאי 1943) גנרל ג'ורג' ג'יפרד (מאי 1943 – אוקטובר 1943) גנרל מוזלי מיאנה (אוקטובר 1943 – דצמבר 1944) גנרל ריצ'רד אוקונור (דצמבר 1944 – אוקטובר 1945) לוטננט גנרל ארתור סמית (אוקטובר 1945 – ינואר 1946) לוטננט גנרל פרנסיס טוקר (ינואר 1946 – 1947) Who was Lt Gen JFR Jacob? Here's all you need to know about the 1971 Indo-Pak war hero, באתר indiatoday.intoday.in.
IMU

האם התכוונתם ל... IMU – כינוי למכשיר מדידה אינרציאלי ראשי תיבות באנגלית של הארגון "האיחוד המתמטי הבינלאומי"
פה דה טרואה

בבלט, פָּה דֶה טְרוּאָה (בצרפתית: Pas de trois – צעד [ריקוד] לשלושה) הוא ריקוד המיועד לשלושה רקדנים. הפה דה טרואה מורכב בדרך כלל מחמישה חלקים: Entrée (הקדמה) - כניסת הרקדנים לבמה וריקוד פתיחה משותף. וריאציה ראשונה - קטע סולו לרקדן הראשון. וריאציה שנייה - קטע סולו לרקדן השני. וריאציה שלישית - קטע סולו לרקדן השלישי. Coda (חתימה) - החלק החותם של המערך, מבוצע על ידי שלושת הרקדנים. בדרך כלל מורכב מלחן במקצב מהיר ובעל אופי מרהיב ווירטואוזי. רוב ריקודי הפה דה טרואה ברפרטואר הבלט הקלאסי הם חלקים מיצירות של הכוריאוגרף הגדול מריוס פטיפה. אף שפטיפה יצר פה דה טרואה רבים במהלך הקריירה שלו ברוסיה, קרוב ל-150 יצירות, רק שלושה מהם נשמרו: Pas de trois des Odalisques מהבלט המפורסם שהקים לתחייה "Le Corsaire" (לחן: אדולף אדם וצ'זרה פוני, ריקוד לשלוש רקדניות). Paquita Pas de trois מהבלט שחידש בשנת 1881 "Paquita" (לחן: לודוויג מינקוס ואדוארד דלדווז, ריקוד לשתי רקדניות ורקדן). הפה דה טרואה לגרסה שלו לאגם הברבורים משנת 1895 (לחן: פיוטר איליץ' צ'ייקובסקי, ריקוד לשתי רקדניות ורקדן). בדרך כלל, בחלק ה-Entrée ביצירותיו של פטיפה, הרקדן שיופיע בווריאציה הראשונה ירקוד רק בכשלושה רבעים מהפתיח, לטובת מנוחה והכנה לסולו שלפניו. פה דה דה מדיה וקבצים בנושא פה דה טרואה בוויקישיתוף
איבר פוסום

איבר פוסום (בנורווגית: Iver Fossum; נולד ב-15 ביולי 1996 בדראמן שבנורווגיה) הוא כדורגלן נורווגי המשחק בעמדת הקשר בקבוצת אולבורג בולדספילקלאב ובנבחרת נורווגיה. פוסום נולד בדראמן שבנורווגיה. הוא גדל במחלקת הנוער של סטרומסגודסט, קבוצת הכדורגל המקומית. ב-28 באפריל 2013 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-1 על מולדה. עונת 2014 בליגת העל הנורווגית הייתה עונת הפריצה של פוסום, בה פילס את דרכו להרכב הראשון ופתח בהרכב ב-26 משחקים מתוך 30. ב-4 במאי 2014 הבקיע את שער הבכורה שלו בניצחון 2-0 נגד בודה/גלימט במחזור השביעי בליגה. בעונת 2015 היה המבקיע המצטיין של קבוצתו, שסיימה במקום השני בליגה, כשהבקיע 10 שערים ב-30 הופעות. ב-23 בדצמבר 2015 חתם פוסום על חוזה ל-4 וחצי שנים בהנובר 96, בעסקה ששווייה 20 מיליון כתר נורווגי. בקיץ 2019, לאחר שירד ליגה עם הנובר 96, חתם פוסום באולבורג בולדספילקלאב מליגת העל הדנית. אליפות נורווגיה (1): 2013 איבר פוסום, באתר Transfermarkt איבר פוסום, באתר Soccerway איבר פוסום, באתר WorldFootball.net איבר פוסום, באתר National Football Teams איבר פוסום, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איבר פוסום".
אפרסק מלבה

אפרסק מֶלבָּה הוא מנת קינוח ידועה המכילה אפרסקים, גלידת וניל ומחית פטל. המנה נוצרה בשנת 1892 או 1893 על ידי השף הצרפתי אוגוסט אסקופייה במלון סבוי בלונדון לכבודה של זמרת הסופרן האוסטרלית נלי מלבה, ונקראה על שמה. בשנת 1892 הופיעה מלבה בהפקת האופרה לוהנגרין מאת ריכרד וגנר בקובנט גארדן. הדוכס מאורלאן ערך ארוחת ערב ערב לכבודה במלון סבוי. לכבוד האירוע יצר אסקופייה את הקינוח החדש והציג אותו על גבי פסל קרח של ברבור, המופיע במסגרת האופרה. האפרסקים הונחו בקערה בין כנפי הברבור על מצע של גלידת וניל וקושטו בצמר גפן מתוק. בשנת 1900 יצר אסקופייה גרסה חדשה של הקינוח לכבוד פתיחתו של מלון קרלטון בלונדון, שבו הוא שימש שף ראשי. הוא הוציא מהמנה את פסל הברבור וקישט את האפרסקים במחית פטל. גרסאות אחרות של המנה מכילות אגסים, משמשים או תותים במקום אפרסקים ו/או רוטב פטל או ג'לי בטעם דומדמניות במקום מחית הפטל. מדיה וקבצים בנושא אפרסק מלבה בוויקישיתוף כתבה על ההיסטוריה של המנה, באתר PBS
האקדוחן

האם התכוונתם ל... אקדוחן – דמות פופולרית מז'אנר המערבון, המופיעה לרוב בספרות ובקולנוע. האקדוחן – מערבון משנת 1950 בבימויו של הנרי קינג ובכיכובם של גרגורי פק, מילארד מיטשל, קארל מולדן. המגדל האפל: האקדוחן – ספר משנת 1982 מאת סטיבן קינג. האקדוחן (אנ') – סדרת מערבונים אמריקאית
אליהו אלן לוין

אליהו אלן לוין (באנגלית: Allen Levine;‏ 1932 – 24 בינואר 2016) היה רב רפורמי קנדי-ישראלי, מחלוצי המאבק לשוויון זכויות לשחורים בארצות הברית וממייסדי קיבוץ יהל. אליהו אלן לוין נולד במונטריאול שבקנדה. ב-1956, במהלך ביקור בישראל, הכיר את סוזן מארש, נערה יהודייה שעלתה ממרוקו עם משפחתה. השניים התחתנו וקבעו את ביתם בארצות הברית. לוין הוסמך לרבנות מטעם היהדות הרפורמית וכיהן כמנהיג הקהילה היהודית ברדפורד ולאחר מכן בקהילת רוצ'סטר שבניו יורק. ב-1961 החל להשתתף במאבק כנגד אפליה גזעית, מאבק שהחל לצבור תאוצה באותן שנים. נכלל ברשימה של 400 המנהיגים שלחמו למען זכויות האזרח בארצות הברית. בשנת 1971 עלה לישראל ופעל להקמתו של קיבוץ יהל, הקיבוץ הרפורמי הראשון בישראל, שהוקם ב-1976. בהקמת קיבוץ יהל שיתף פעולה עם הרב חיים סקירבל ועם איש החינוך גדעון אלעד. יצחק טסלר, תמונת השנה: נפטר הרב שלחם למען זכויות השחורים, באתר ynet, 24 בינואר 2016 בית התפוצות, הרב שהתגייס למאבק למען שוויון גזעי בארה"ב, באתר הארץ, 12 ביוני 2020
קווין דויל (שחקן)

קווין דויל (באנגלית: Kevin Doyle; נולד ב-1960) הוא שחקן אנגלי. דויל נולד בוונסברי שבלינקולנשייר. הוא מוכר מהופעותיו בסדרת הטלוויזיה "האגמים" בתפקיד ג'ון פאר, באופרת הסבון "קורוניישן סטריט", ובסדרת הדרמה "The Crimson Field". בסדרת הדרמה התקופתית "אחוזת דאונטון" שיחק דויל בתפקיד ג'וזף מולזלי, אחד המשרתים של הרוזן מגרנת'הם. דויל הרבה להופיע בתיאטרון בהפקות רבות, בהן עשר מחזות עם הלהקה השייקספירית המלכותית. קווין דויל, ברשת החברתית אינסטגרם קווין דויל, במסד הנתונים הקולנועיים IMDb (באנגלית) קווין דויל, באתר AllMovie (באנגלית) קווין דויל, במסד הנתונים הקולנועיים KinoPoisk (ברוסית) קווין דויל, באתר MusicBrainz (באנגלית) "Kevin Doyle". National Theatre. אורכב מ-המקור ב-2012-03-06. נבדק ב-25 בינואר 2016. {{cite web}}: (עזרה) The RSC Shakespeare, plot summary - A Midsummer Night’s Dream
מכון ירושלים לדיינות

מכון ירושלים לדיינות הוא ארגון המאגד מספר פעילויות ומוסדות ביניהן כולל אברכים "אוהל יוסף", בית דין לממונות "נתיבות חיים" בהכוונת הרב נפתלי נוסבוים, "בית הוראה" עבור המעוניינים להיוועץ בעניינים הלכתיים, תפעול אתר "דין", מכון מחקר תורני, ועוד. בראש המכון עומדים הרב יוסף פליישמן, אב בית דין "נתיבות חיים", והרב אשר פלג, המכהן גם כדיין. כולל האברכים ממוקם צמוד לבית הדין, על מנת להכשיר את האברכים הלומדים בו להוראה, כחלק מפעילות זו, אברכים מהכולל משתתפים בחלק מהדיונים כשימוש והנחשבים שביניהם אף יושבים כדיינים בהרכבים השונים. משרדי המכון נמצאים בירושלים אך למכון שלוחות נוספות כמו הכולל לדיינות שבקריית יערים. המכון גם מוציא לאור ספרי הלכה, מהמפורסמים שבהם היא סדרת הספרים "עומקא דדינא". וכן עלון בשם "עלון המשפט" שבו נידונים נושאים שונים בחושן משפט. באתר "דין", רבני האתר מספקים מענה הלכתי לכל דורש, במגוון שפות, בכל תחומי ההלכה: דיני ממונות, הלכות אישות, כשרות המזון, שמירת שבת, שימוש במכשירים ואביזרים טכנולוגיים ועוד. השאלות ממוינות לפי נושאים, ונשלחות לרבנים המומחים בתחומן. כאשר נשלחות למערכת האתר שאלות מורכבות ביותר הדורשות מאמץ מחקרי מרוכז, רבני האתר נועצים בפוסקים חשובים ומדענים רלוונטיים, ומפרסמים את התשובות עם ריכוז של עיון הלכתי, ועם הפניות למקורות השונים, עבור ציבור הקוראים. השאלות והתשובות נאספות באתר, וכך נרקם מאגר הלכתי, המכיל עשרות אלפי תשובות הלכתיות. בנוסף האתר מכיל מאגר פרסומי מאמרים הלכתיים מקיפים בנושאי אקטואליה שונים. באתר ניתן להוריד קבצים של חוזים והסכמים שונים שנערכו כדי להתאימם לכללי ההלכה היהודית (עם הקפדה מדוקדקת על דיני ריבית וכיוצא באלו). בין המסמכים ניתן למצוא: שטר היתר עסקה, צוואה הלכתית וצוואה של שני שותפים לחלוקה מחיים, הסכם שכירות, הסכם שותפות תיווך ושטר הלוואה עם ערב קבלן. עומקא דדינא, באתר אוצר החכמה כתובת האתר היא din.org.il כולל עברית, אנגלית, צרפתית ויידיש מאגר מאמרים באתר
קווין דויל (פירושונים)

האם התכוונתם ל... קווין דויל (אנ') – שחקן כדורגל אירי קווין דויל (שחקן) – שחקן אנגלי קווין דויל (זמר) – זמר אירי
Car Radio

Car Radio הוא סינגל מסוגת הרוק האלקטרוני, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבום השני שלה, Regional at Best, ולאחר מכן הקליטה אותו מחדש. ההקלטה המחודשת הופיעה באלבומה השלישי Vessel. השיר קיבל את תואר הפלטינה הכפולה בארצות הברית על ידי ה-RIAA. ההבדל בין שתי הגרסאות של השיר הוא בהקלטה הקולית שלו והצלילים השונים. מידע על הסינגל "Car Radio" באתר מיוזיק בריינז מידע על היצירה "Car Radio" באתר Discogs סרטון השיר "Car Radio" באתר יוטיוב השיר, וידאו קליפ של השיר באתר יוטיוב המילים לשיר באתר MetroLyrics Steve Baltin. "Why Twenty One Pilots Are Such A Vital Band For Rock". Forbes.
Brothers in Arms: Hell's Highway

Brothers in Arms: Hell's Highway הוא משחק ירי בגוף ראשון שפותח על ידי Gearbox Software והופץ על ידי Ubisoft לפלטפורמות ה-Microsoft Windows, ‏Xbox 360 וה-PlayStation 3. הוא מספר על חייל מהדיוויזיה המוטסת ה-101. במשחק זה מופיע שוב דמות שהייתה במשחק קודם בסדרה. כאשר במשחק מועברת פקודה, השחקן משתמש בסימני יד בסגנון מלחמת העולם השנייה לחוליה שלו, פעולה זו הייתה גם במשחקים הקודמים במשחקי Brothers in Arms, לשחקן גם יש אפשרות לקחת מחסה מאחורי אובייקטים ולירות בתצוגת גוף שלישי שדבר זה הוא חלק בלתי נפרד מאסטרטגית המשחק. המשחק כולל דברים חדשים, הכולל מבחר של יחידות מיוחדות חדשות, ישנן קבוצות מקלעים ובזוקות. מערכת חיים חדשה המחליפה את מערכת החיים הנוקשה שנותנת כמות חיים מסוימת לכל משימה שנראתה במשחקי Brothers in Arms הקודמים. עם מערכת זו, מסך השחקן מתחיל להפוך לאדום כאשר השחקן חושף את עצמו מהמחסה וחוזר להיות רגיל כאשר הוא חוזר למחסה, אי לקיחת המחסה תגרום לכך שהשחקן ימות מירי. ה"מיני מאפ" במשחק התחדש והפך ליעיל ומדויק יותר. אחד מהדברים החדשים שהמשחק כולל הוא דבר הנקרא 'Action Cam'. כאשר השחקן פוגע בירייה מדויקת לראש, מבצע הריגה עם רימון יד או נותן פקודה לירי עם בזוקה על אויב, המשחק יתרכז ברגע ההריגה ותעשה הכל בהילוך איטי ותראה את מוות האויבים. המשחק שוחרר באופן רשמי לפלטפורמות ה-Xbox 360 וה-PlayStation 3 בתאריך ה-23 בספטמבר 2008 בצפון אמריקה, אך היה בחנויות כבר ב-20 בספטמבר 2008. גרסת ה-PC שוחררה שבועיים לאחר מכן בתאריך ה-7 באוקטובר 2008. המשחק היה זמין בסטים בתאריך ה-8 באוקטובר 2008. Gearbox Software הודיעו על מהדורה מוגבלת של המשחק שהכילה בובה של דמות המשחק 'Sergeant Matt Baker' יחד עם 13 אביזרים, קופסה אשר מחזיקה את הדמות ואת אביזריו, קומיקס של 32 על המשחק, מפה צבעונית של 'Operation Market Garden', אריזה מיוחדת ועוד 2 דמויות משחק למולטיפלייר. Brothers in Arms: Hell's Highway קיבל ביקורות חיוביות, המשחק צבר באתרים GameRankings ו-Metacritic לגרסת ה-PC ציון של 77.25% ו-79/100, לגרסת ה-X360 ‏77.19% ו-76/100 ולגרסת ה-PS3 ‏76.21% ו-76/100. אתר האינטרנט הרשמי של Brothers in Arms: Hell's Highway אתר האינטרנט הרשמי של Brothers in Arms: Hell's Highway המשחק באתר MobyGames (באנגלית) Brothers in Arms: Hell's Highway, באתר PCGamingWiki (באנגלית)
מרגרט הולצר

מרגרט ג'וזפין הולצר (באנגלית: Margaret Josephine Hoelzer; נולדה ב-30 במרץ 1983) היא שחיינית עבר אמריקאית. היא סגנית אלופה אולימפית (בייג'ינג 2008), אלופת עולם (מלבורן 2007), פעמיים ברציפות אלופת עולם לבריכת 25 מטר (אינדיאנפוליס 2004 ושנגחאי 2006) ואלופת הפאן פסיפיק (יוקוהמה 2002). הולצר נולדה בהאנטסוויל, אלבמה. היא למדה באוניברסיטת אובורן באלבמה והתאמנה בהדרכתו של דייוויד מארש. באליפות הפאן פסיפיק בשחייה שנערכה ביוקוהמה, יפן בשנת 2002 זכתה הולצר במדליית זהב במשחה ל-200 מטר גב בתוצאה של 2:11.00 דקות. באליפות העולם שנערכה בברצלונה, ספרד בשנת 2003 זכתה הולצר בשתי מדליות, זהב וכסף. מדליית זהב במשחה שליחות 4x200 מטר חופשי לאחר ששחתה בשלב המוקדמות ומדליית כסף, במשחה ל-200 מטר גב בתוצאה של 2:09.24 דקות, אחרי קאטי סקסטון מבריטניה (2:08.74 דקות) ולפני סטניסלאבה קומארובה מרוסיה (2:10.17 דקות). נוסף לכך, היא סיימה במקום 23 במשחה ל-50 מטר גב בתוצאה של 29.73 שניות. באולימפיאדת אתונה (2004) סיימה הולצר במקום חמישי במשחה ל-200 מטר גב תוצאה של 2:10.70 דקות. באליפות העולם (בריכת 25 מטר) שנערכה באינדיאנפוליס, אינדיאנה באוקטובר אותה שנה, זכתה הולצר במדליית זהב במשחה ל-200 מטר גב בתוצאה של 2:05.84 דקות. באליפות העולם שנערכה במונטריאול, קנדה בשנת 2005 זכתה הולצר במדליית כסף, במשחה ל-200 מטר גב בתוצאה של 2:09.94 דקות, אחרי חברתה לנבחרת השחייה באוניברסיטת אובורן קירסטי קובנטרי מזימבבואה (2:08.52 דקות) ולפני רייקו נאקאמורה מיפן (2:10.41 דקות). באליפות העולם שנערכה במלבורן, אוסטרליה בשנת 2007 זכתה הולצר בשתי מדליות זהב, במשחה ל-200 מטר גב בשיא אליפות ובשיא לאומי חדש של 2:07.16 דקות, לפני קירסטי קובנטרי (2:07.54 דקות) ורייקו נאקאמורה (2:08.54 דקות) ובמשחה שליחות 4x200 מטר חופשי לאחר ששחתה בשלב המוקדמות. נוסף לכך, היא סיימה במקום 11 במשחה ל-50 מטר גב בתוצאה של 28.94 שניות. במבחנים האמריקאים לאולימפיאדת בייג'ינג שנערכו באומהה נברסקה ב-5 ביולי 2008 קבעה הולצר במשחה ל-200 מטר גב שיא עולם חדש של 2:06.09 דקות, שיפור לשיא העולם בן החמישה חודשים של קירסטי קובנטרי (2:06.39 דקות). במשחקים עצמם היא זכתה ב-3 מדליות, 2 כסף ו-1 ארד. מדליות כסף, במשחה ל-200 מטר גב בתוצאה של 2:06.23 דקות, אחרי קירסטי קובנטרי ששיפרה את שיאה העולמי והעמידה אותו על 2:05.24 דקות, ולפני רייקו נאקאמורה שקבעה שיא אסיה חדש של (2:07.13 דקות) ובמשחה שליחות 4x100 מטר מעורב, לאחר שהשתתפה בשלב המוקדמות. היא שחתה את סגנון הגב בתוצאה של 59.29 שניות. מדליית ארד, במשחה ל-100 מטר גב 59.34 שניות, אחרי בת ארצה נטלי קוגלין (58.96 שניות) וקירסטי קובנטרי (59.19 שניות). סבא שלה, הלמוט הולצר, היה מדען גרמני בצוות שפיתח את טיל ה-V-2, במהלך מבצע פייפרקליפ. הוא ידוע במיוחד בשל תכנון ובנייה של סימולטור אלקטרוני למערכת הבקרה של טיל ה-V-2. הולצר פרסמה שהיא עברה התעללות מינית בילדותה והסיבה שהיא שיתפה את הציבור במקרה האישי שלה, על מנת לנסות ולמנוע תקריות דומות של התעללות מינית בעתיד. היא עובדת כדוברת של המרכז להגנת הילד בארצות הברית, וזכתה בפרס "הקול של האומץ" מטעם עמותת "מחושך לאור". התפתחות שיא העולם במשחה ל-200 מטר גב מדיה וקבצים בנושא מרגרט הולצר בוויקישיתוף מרגרט הולצר, ברשת החברתית אקס (טוויטר) מרגרט הולצר, באתר הוועד האולימפי הבין-לאומי מרגרט הולצר, באתר olympedia.org מרגרט הולצר, באתר Swimrankings
אוואנדו

אוֹוַנְדוֹ (בצרפתית: Owando) היא עיר במרכז הרפובליקה של קונגו, המשמשת בירת מחוז קובט. באוואנדו כ-20,000 תושבים והיא ממוקמת על הגדה הדרומית של נהר מאמבילי (Mambili). העיר נמצאת 425 ק"מ מצפון לבירה ברזוויל. מדיה וקבצים בנושא אוואנדו בוויקישיתוף ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.